钦定古今图书集成/明伦汇编/氏族典/第346卷 > 周执羔
## 钦定古今图书集成/明伦汇编/氏族典/第346卷 > 周执羔

按《宋史周执羔传》：“执羔，字表卿，信州弋阳人。宣和六
年进士。建灾初，乘舆南渡，自京师奔诣扬州，不及，遂
从隆祐太后于江西。寻以继母刘疾，乞归就养，调抚
州宜黄县丞。时四境俶扰，溃卒相挺为变，令大恐，不
知所为。执羔谕以祸福，皆敛手听命。既又诛其党，执
首谋者斩以徇。邑人德之，至绘像立祠。绍兴五年，改”
秩，通判湖州。明年春，迁太常丞，权礼部侍郎、同知贡
举，忤秦桧，劾罢之。又六年，起知眉州，改夔州。夔部地
接蛮獠，易以生事。或告溱、播夷叛，其豪帅请遣兵致
讨。执羔谓曰：“朝廷用尔为长，今一方绎骚，责将焉往？
能尽力则贳尔一兵不可得也。”豪惧，斩叛者以献，夷
人自是皆惕息。乾道初，守婺州。召还，提举佑神观兼
侍讲。首进二说，以为“王道在正心诚意，立国在节用
爱人。”二年，拜本部尚书，升侍读。方士刘孝荣言《统元
历》差，命执羔厘正之。执羔撰《历议》《历书》《五星测验》各
一卷上之。拜疏求去，乾道六年卒。